EkBass/fiwiki-20250220-pages-articles huggingface dataset:
Girish Karnad

Girish Karnad (19. toukokuuta 1938 Matheran, Brittiläinen Intia – 10. kesäkuuta 2019 Bengaluru, Karnataka, Intia) oli intialainen näyttelijä, elokuvaohjaaja, kannadankielinen kirjailija, näytelmäkirjailija ja Rhodes- stipendiaatti, joka työskenteli pääasiassa Etelä-Intian elokuvateollisuuksissa ja Bollywoodissa. Hän sai vuoden 1998 Jnanpith-palkinnon, joka on Intian korkein kirjallinen kunnia. Intian hallitus myönsi hänelle Padma Shrin vuonna 1974 ja Padma Bhushanin vuonna 1992. Lisäksi hän voitti kymmenen National Film Awards -palkintoa, yhden parhaan kannadamiesnäyttelijän ja kolme parhaan kannadaohjaajan Filmfare Awards South -palkintoa sekä parhaan käsikirjoituksen Filmfare Awards -palkinnon. == Valikoitu filmografia == * Pukar (2000) * Ek Tha Tiger (2012) * Rana Vikrama (2015) * Tiger Zinda Hai (2017) == Lähteet == == Aiheesta muualla == Luokka:Intialaiset näyttelijät Luokka:Intialaiset elokuvaohjaajat Luokka:Intialaiset kirjailijat Luokka:Näytelmäkirjailijat Luokka:Vuonna 1938 syntyneet Luokka:Vuonna 2019 kuolleet
Etelä-Afrikan sateenkaarilippu

Etelä-Afrikan sateenkaarilippu on Etelä-Afrikan pride-liikkeen yleisesti käyttämä lippu. Se on perinteisen sateenkaarilipun ja Etelä-Afrikan lipun yhdistelmä. == Historia == Lipun on suunnitellut Eugene Brockman, joka on myös perustanut yhdistyksen nimeltä Gay Flag of SA, joka pyrkii saamaan lipulle virallisen tunnustuksen. Brockmanin mukaan lippu on sopiva symboli sateenkaarivaltiona tunnetulle Etelä-Afrikalle. Lippu julkaistiin 18. joulukuuta 2010 Mother City Queer Project -tapahtumassa Cape Town Stadiumilla.. Vuonna 2012 Etelä-Afrikan kulttuuriministeriön alainen heraldinen virasto antoi virallisen tunnustuksensa lipulle. Tämän johdosta Etelä-Afrikasta tuli maailman ensimmäinen valtio, joka on tunnustanut jonkinlaisen sateenkarilipun. Lippua ei kuitenkaan ole tunnustettu Etelä- Afrikan lippuun verrattavaksi kansalliseksi symboliksi, vaan se on Etelä- Afrikan sateenkaariyhteisön virallinen lippu. Lippu on myös saanut aikaan paljon vihaa, jonka takia Priden kimppuun on käyty. == Katso myös == * LGBTQ+-symbolit == Galleria == Tiedosto:Soweto Pride 2012 (8036294929).jpg|Soweto Pride vuonna 2012 Tiedosto:20140301-IMG 2321 (12886046384).jpg|Sateenkaarilippu tangossa == Lähteet == Luokka:Liput sateenkaarilippu
Toveri, missä olet nyt?

Toveri, missä olet nyt? on Kirsi Marie Liimataisen ohjaama ja käsikirjoittama suomalais-saksalaisena yhteistuotantona tehty dokumenttielokuva vuodelta 2016. Elokuva on yhteiskunnallinen dokumentti, jossa ohjaaja Liimatainen ryhtyy etsimään kurssitovereitaan, jotka osallistuivat vuonna 1988 DDR:ssä järjestetylle, vuoden kestävälle marxismi-leninismi -kurssille. Liimatainen halusi kysyä entisiltä kurssitovereiltaan sitä, kuinka he suhtautuvat nykyisin maailmaan ja ovatko heidän unelmansa muuttuneet kurssiaikojen jälkeen. Kurssitovereita etsiessään Liimatainen päätyy matkustamaan ympäri maailmaa: Boliviaan, Chileen, Etelä-Afrikkaan, Libanoniin ja Saksaan. == Palkinnot ja ehdokkuudet == * Kirsi Marie Liimatainen voitti elokuvasta vuonna 2017 Saksan ohjaajaliiton Metropolis-palkinnon parhaan dokumenttielokuvan ohjauksesta. == Lähteet == Luokka:Vuoden 2016 suomalaiset elokuvat Luokka:Suomalaiset dokumenttielokuvat Luokka:Saksalaiset elokuvat
Englanninkielinen HLBT-slangi

Englanninkielistä HLBT-slangia käyttävät englanninkielisen kielialueen seksuaali- ja sukupuolivähemmistöt; slangisanat liittyvät usein kyseiseen vähemmistöön ja sen kulttuuriin. Vaikka joitakin sanoja käytetään yleisesti myös suomessa, ei monille ole olemassa varsinaista suomennosta. == Luettelo termeistä == Termi Tarkoitus Lähde Ace Lyhenne sanalle aseksuaali Aro Lyhenne sanalle aromanttinen Aunt, auntie Vanhempi, usein feminiininen ja juoruileva homomies Bear (eli karhu) Isokokoinen, karvainen ja maskuliininen homomies Bottom Seksin (yleensä homo/anaaliseksin) aikana vastaanottava, passiivisempi osapuoli. Sanan verbi on bottoming. Termi on käytössä myös BDSM piireissä. Butch Maskuliininen lesbo, tai tapa ilmentää vahvaa maskuliinisuutta Enby Muunsukupuolinen ihminen. Termi tulee englannin kielisen sanan non-binary kirjaimista NB Femme Feminiininen lesbo, homo tai muu queer ihminen Fish Erittäin feminiininen drag queen, joka menisi läpi cissukupuolisesta naisesta Family/House, Perhe/Talo Queer-kulttuurissa vallitsee "valitse oma perheesi" toimintatapa, jossa LGBTQ+ ihmiset rakentavat tai liittyvät perheeseen tai taloon, eli tiiviiseen kollektiiviin tai yhteisöön Beat, beat one's face Drag kulttuurin termi täydellisesti meikkaamiselle. Ki ki Juoruta Tea/tee/T Juoru. Esimerkiksi spill the tea, suom. juoruta Friend of Dorothy Homomies Gaydar (eli homotutka) Kyky tulkita toisten ihmisten seksuaalinen suuntautuminen Top Seksin (yleensä homo/anaaliseksin) aikana antava, aktiivisempi osapuoli. Sanan verbi on topping. Termi on käytössä myös BDSM piireissä. Lipstick lesbian Erittäin feminiininen lesbo Passing, ’mennä läpi’ tilanne, jossa transihminen oletetaan cissukupuoliseksi sukupuolensa edustajaksi ilman, että hänen tunnistetaan olevan trans. Kai kai Drag queenien välinen seksi Queer Alun perin halventava termi homoista, sittemmin yhteisön itselleen omima sana. Queer on kattotermi koko LGBTQ+ vähemmistölle, sekä elämäntavalle, joka aktiivisesti kyseenalaistaa ja rikkoo seksuaalisuuteen ja sukupuoleen liittyviä normeja. TERF trans-exclusionary radical feminist, eli suomeksi transihmiset poissulkeva radikaali feminismi. Switch Ihminen, joka nauttii niin top kuin bottom asemasta seksin aikana. Termi on käytössä myös BDSM piireissä. Cishet Cissukupuolinen hetero Shade, to throw shade Loukkaava tai negatiivinen kommentti ja puhe toisesta ihmisestä Mother, ’äiti’ Queer- talon, perheen tai yhteisön äiti Father, ’isä’ Queer- talon, perheen tai yhteisön isä Children, ’lapsi’ Queer- talon tai perheen jäsen, joka ei ole isä tai äiti Ally (liittolainen) Ally tarkoittaa seksuaali- ja sukupuolivähemmistöön kuuluvien ihmisten liittolaista, eli heitä ja heidän oikeuksiaan aktiivisesti tukevaa henkilöä. Kruisailu (cruising) Alueella tai tilassa kuljeskelua, jonka tavoitteena on löytää seksiseuraa. == Lähteet == Luokka:Slangi Luokka:Seksuaali- ja sukupuolivähemmistöjen kulttuuri Luokka:Englannin kieli
Saint-Rivoal

Saint-Rivoal () on kunta läntisessä Ranskassa Finistèren departementissa Bretagnen alueella. Se sijaitsee noin 47 kilometriä Brestin kaupungista itään. Kunta sijaitsee keskellä Armorikan luonnonpuistoa ja Monts d'Arréen vuorijonoa. Kunnan alueella oleva 381 metriä korkea vuori Mont Saint-Michel de Brasparts kohoaa ympäröivästä Yeun Elezin soisesta maastosta. Vuoren huipulla on Pyhän Mikaelin kunniaksi pystytetty kappeli. Kappelin paikalla oli vuonna 1672 valmistunut temppeli joka hävitettiin Ranskan suuren vallankumouksen aikana. Nykyinen kappeli valmistui vuonna 1891. Kappelin vieressä on betoninen ympyrä. Se on jäännös suurikokoisesta Bernhard-tutkasta, jota käytettiin saksalaisten lentokoneiden radionavigointiin toisen maailmansodan aikana. Vuori tunnetaan nimellä Mont Saint-Michel de Brasparts, koska Saint-Rivoal oli osa Braspartsin kuntaa vuoteen 1925 saakka. Saint-Rivoalin kunta on nimetty Saint Rivoal -nimisen pyhimyksen mukaan, joka oli Britteinsaarilta 500-luvulla Armorikaan saapunut pappi. Tiedosto:Chapelle_Saint-Michel_-_Mont_Saint- Michel_de_Brasparts.JPG|Pyhän Mikaelin kappeli Tiedosto:161_Système_allemand_de_radio- navigation_Bernhart_(2e_guerre_mondiale).JPG|Saksalaisten Bernhard-tutka, joka oli samanlainen kuin Mont Saint-Michel de Braspartsin vuorella ==Lähteet== ==Aiheesta muualla== Luokka:Finistèren kunnat
Friend of Dorothy

Friend of Dorothy (suom. Dorothyn ystävä) on homokulttuuriin kuuluva termi, joka tarkoittaa homomiestä. Nykyään sanonnalla viitataan myös muihin HLBT- ihmisiin. Termiä käytettiin salakoodina homojen keskuudessa 1900-luvun puolella, jolloin seksuaalivähemmistöön kuuluminen oli laitonta tai paheksuttavaa. Salakoodilla vähemmistöön kuuluvat tunnistivat toisensa. Termistä tuli osa sateenkaarivähemmistön terminologiaa Ihmemaa Oz -kirjasta. Kirjassa on muun muassa paljon naishahmoja, joilla on keskenään todella läheisiä ihmissuhteita, sekä sukupuoleltaan ja sen ilmaisulta normaalista poikkeava prinsessa. The Road of Oz kirjassa Polychrome, sateenkaaren lapsi, sanoo Dorothylle "You have some queer friends, Dorothy" eli suomeksi "sinulla on outoja (queer) ystäviä Dorothy." Vuoden 1939 Ihmemaa Oz -elokuvassa on myös ikoninen Over the Rainbow -kappale, sekä pääroolissa homoikoni Judy Garland. Sateenkaari on yksi tunnetuimmista LGBTQ+ symboleista. == Lähteet == Luokka:Seksuaali- ja sukupuolivähemmistöjen kulttuuri Luokka:Englanninkieliset sanat ja sanonnat
Labrys-lippu

Labrys-lippu on Sean Campbellin vuonna 1999 suunnittelema ja vuonna 2000 julkaisema lesbojen pride-lippu. Lipussa on arkalochórin kirves, kaksoiskirves labrys, joka mytologian mukaan oli vain naissotureiden käyttämä ase. Lesboyhteisö on ottanut labryksen voimaannuttavaksi symbolikseen. Musta kolmio kuvastaa keskitysleireillä käytettyä symbolia "epäsosiaalisten naisten" (joihin lukeutuivat natsi-saksan mukaan muun muassa lesbot) tunnistamiseksi. Myöhemmin lesbot ovat omineet mustan kolmion itselleen. Lipun taustaväri puolestaan tulee Sapfon runoudesta, jonka innoittamana violetti otettiin lesbojen symboliseksi väriksi. Labrys-lippu on yksi useista lesbojen pridelipuista. Siitä ei kuitenkaan ole tullut suosituinta lippua muun muassa siksi, että se ei tullut lesboyhteisön sisältä, vaan sen suunnitteli homomies. == Katso myös == * Butch ja femme * LGBTQ+-symbolit == Lähteet == Luokka:Liput Luokka:Seksuaali- ja sukupuolivähemmistöjen kulttuuri
Grahamin piirikunta (Pohjois-Carolina)

Grahamin piirikunta () on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 8 441 vuonna 2019. Piirikunnan hallintokeskus on Robbinsvillen kunta. Piirikunta on perustettu 1872. == Lähteet == == Aiheesta muualla == Luokka:Pohjois-Carolinan piirikunnat
Strátis Myrivílis

Efstrátios Stamatópoulos (; 1890 Sykaminéa, Lesbos, Kreikka – 1969 Ateena, Kreikka), kirjailijanimeltään Strátis Myrivílis (), oli kreikkalainen kirjailija ja toimittaja. Hän opiskeli oikeustiedettä. Sotakokemukset olivat pohjana hänen pasifistiselle esikoisromaanilleen, joka oli tyyliltään realistinen. Suomennettu teos Kaikkeinpyhin Merenneitsyt yhdistelee mytologiaa ja realismia. ==Suomennetut teokset== * Kaikkeinpyhin Merenneitsyt (Η Παναγιά η Γοργόνα, I Panagiá i Gorgóna, 1949), suom. Johannes Polva, WSOY 1958 ==Lähteet== ==Aiheesta muualla== Luokka:Kreikkalaiset kirjailijat Luokka:Vuonna 1890 syntyneet Luokka:Vuonna 1968 kuolleet
Robert Johan Gustaf Gripenberg

Robert Johan Gustaf Gripenberg (27. heinäkuuta 1849 Oulu – 19. huhtikuuta 1918 Helsinki) oli suomalainen sotilas ja virka- ja valtiopäivämies.Geni: Robert Johan Gustaf Gripenberg Viitattu 2.7.2021. Gripenbergin vanhemmat olivat Gustaf Leonard Gripenberg ja Margaretha Frosterus ja puoliso vuodesta 1878 Alfhild Holm (k. 1905). Everstiluutnantti, ylijohtaja Lennart Gripenberg oli Robert Johan Gustaf Gripenbergin veli. Gripenberg tuli Haminan kadettikouluun 1860 ja astui sieltä valmistuttuaan sotapalvelukseen 1868. Luutnantiksi hän yleni 1872 ja alikapteeniksi 1873. Gripenberg erosi sotapalveluksesta 1874 ja siirtyi rautateiden palvelukseen. Hän toimi useiden eri rautatieasemien tarkastajana, samoin kuin rautatiejohtajien apulaisena.Adelsvapen-wiki: Adliga ätten Gripenberg nr 931, Tab 37 Viitattu 2.7.2021. Gripenberg oli aatelissäädyssä edustaja valtiopäivillä 1894 ja 1897.Förteckning öfver Finlands till landtdagen i Helsingfors år 1894 församlade Ridderskap och Adel. Protokoll förda hos Finlands Ridderskap och Adel vid Landtdagen 1894. Tredje delen. Helsingfors: Helsingfors Central-Tryckeri, 1895, s. 1537-1544.Förteckning öfver Finlands till landtdagen i Helsingfors år 1897 församlade Ridderskap och Adel. Protokoll förda hos Finlands Ridderskap och Adel vid Landtdagen 1897. Tredje häftet. Helsingfors: Helsingfors Centraltryckeri, 1897, s. 1699-1707. ==Lähteet== Luokka:Suomalaiset upseerit Luokka:Suomen suuriruhtinaskunnan virkamiehet Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1849 syntyneet Luokka:Vuonna 1918 kuolleet
Lytton

Lytton voi tarkoittaa seuraavia: ;paikkoja: *Lytton, Australian Brisbanen kaupunginosa *Lytton, kylä ja kunta Kanadassa Brittiläisessä Kolumbiassa *Lytton, kaupunki Iowassa *Lytton, kunnallishalliton alue Kaliforniassa *Lytton, kunnallishalliton alue Länsi-Virginiassa *Lytton, kunnallishalliton alue Ohiossa ;henkilöitä: * David Lytton, Neil Dovestone, alk. David Lautenberg (1948–2015), brittiläinen kuolleena nummelta löytynyt aluksi tunnistamaton henkilö * Edward Bulwer-Lytton, paroni Lytton (1803–1873), brittiläinen kirjailija ja poliitikko * Judith Blunt-Lytton ((1873–1957), brittiläinen hevostenkasvattaja * Louisa Lytton (s. 1989), brittiläinen näyttelijä * Neville Bulwer-Lytton (1879–1951), Lyttonin 3. jaarli, brittiläinen upseeri, jeu de paumen pelaaja ja taidemaalari * Robert Lytton (1831–1891), Lyttonin 1. jaarli, brittiläinen runoilija ja diplomaatti, Intian varakuningas 1876–1880 * Victor Bulwer-Lytton (1876–1947), Lyttonin 2. jaarli, brittiläinen siirtomaahallinnon virkamies.
Mauritz Fridolf Hisinger

Mauritz Fridolf Hisinger (4. maaliskuuta 1839 Fagervik – 13. lokakuuta 1905 Helsinki) oli suomalainen vapaaherra, upseeri ja moninkertainen valtiopäivämies.Geni: Mauritz Fridolf Hisinger Viitattu 2.7.2021. Hisingerin vanhemmat olivat Johan Fridolf Mikael Hisinger ja Alexandrine Elisabet von Bodisco. Vapaaherrat Eduard Hisinger ja Fridolf Leopold Hisinger olivat hänen veljiään. Mauritz Fridolf Hisinger palveli rakuunarykmentissä Harkovassa, missä hän yleni luutnantiksi. Erottuaan sotapalveluksesta Hisinger siirtyi Ranskaan, missä hän myöskin toimi sotilastehtävissä. Oltuaan välillä Suomessa hän palasi taas useiksi vuosiksi ulkomaille. Hisinger oli aatelissäädyssä edustaja valtiopäivillä 1867, 1877–1878, 1885, 1888, 1891, 1894 ja 1897.Ridderskapets och Adelns medlemmar vid Landtagen in Helsingfors 1867. Protokoll förda hos Högl. Ridderskapet och adeln å Landtdagen i Helsingfors År 1867. Första häftet. Helsingfors: Hufvudstadsbladets Tryckeri, 1871, s. 1-4.Förteckning öfver Ridderskapets och Adelns medlemmar vid Landtdagen i Helsingfors år 1877. Protokoll fördt hos Finlands Ridderskap och Adel vid Landtdagen 1877. Sjette häftet. Helsingfors: Finska Litteratur-Sällskapets Tryckeri, 1879, s. 1903-1907.Förteckning öfver Finlands till landtdagen i Helsingfors år 1885 församlade Ridderskap och Adel. Protokoll förda hos Finlands Ridderskap och Adel vid Landtdagen 1885. Tredje häftet. Helsingfors: Hufvudstadsbladets Tryckeri, 1886, s. 1419-1424.Förteckning öfver Finlands till landtdagen i Helsingfors år 1888 församlade Ridderskap och Adel. Protokoll förda hos Finlands Ridderskap och Adel vid Landtdagen år 1888. Tredje häftet. Helsingfors: Hufvudstadsbladets Tryckeri, 1888, s. 1685-1691.Förteckning öfver Finlands till landtdagen i Helsingfors år 1891 församlade Ridderskap och Adel. Protokoll förda hos Finlands Ridderskap och Adel vid Landtdagen 1891. Tredje häftet. Helsingfors: Helsingfors Central- Tryckeri, 1891, s. 1467-1472.Förteckning öfver Finlands till landtdagen i Helsingfors år 1894 församlade Ridderskap och Adel. Protokoll förda hos Finlands Ridderskap och Adel vid Landtdagen 1894. Tredje delen. Helsingfors: Helsingfors Central-Tryckeri, 1895, s. 1537-1544.Förteckning öfver Finlands till landtdagen i Helsingfors år 1897 församlade Ridderskap och Adel. Protokoll förda hos Finlands Ridderskap och Adel vid Landtdagen 1897. Tredje häftet. Helsingfors: Helsingfors Centraltryckeri, 1897, s. 1699-1707. ==Lähteet== Luokka:Suomalaiset upseerit Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1839 syntyneet Luokka:Vuonna 1905 kuolleet
The Many Saints of Newark

The Many Saints of Newark (markkinoidaan myös alaotsikolla A Sopranos Story) on vuonna 2021 ensi-iltansa saanut yhdysvaltalainen rikosdraamaelokuva, joka on esiosa televisiosarjalle Sopranos. Elokuvan on ohjannut Alan Taylor sekä käsikirjoittaneet David Chase ja Lawrence Konner. Sen pääosia esittää Alessandro Nivola, Leslie Odom Jr., Jon Bernthal, Corey Stoll, Michael Gandolfini, Ray Liotta ja Vera Farmiga. The Many Saints of Newark sai maailmanensi-iltansa Tribecan elokuvajuhlilla 22. syyskuuta 2021. Elokuva sai pääosin positiivisia arvioita kriitikoilta, joista monet kehuivat Nivolan ja Gandolfinin roolisuorituksia, mutta jotkut kritisoivat elokuvan käsikirjoitusta. == Näyttelijät == == Tuotanto == === Kehitys === Kesäkuussa 2017 David Chase poissulki idean Sopranosin tarinan jatkamisesta, mutta samalla ilmaisi kiinnostusta sarjan esiosan tekemistä kohtaan. Maaliskuussa 2018 New Line Cinema lähti projektiin mukaan. Samaan aikaan ilmoitettiin, että Chase tulee käsikirjoittamaan elokuvan yhdessä Lawrence Konnerin kanssa. Heinäkuussa 2018 Alan Taylor kiinnitettiin elokuvan ohjaajaksi. === Roolitus === Marraskuussa 2018 Alessandro Nivola valittiin näyttelemään elokuvan päähahmoa Dickie Moltisantia, Christopher Moltisantin isää. Tammikuussa 2019, Sopranosin 20-vuotisjuhlapäivänä, Chase paljasti Tony Sopranon esiintyvän elokuvassa. Samassa kuussa Jon Bernthal, Vera Farmiga, Corey Stoll ja Billy Magnussen liittyivät elokuvan näyttelijäkokoonpanoon. James Gandolfinin poika, Michael Gandolfini, valittiin näyttelemään nuorta Tonya. Rooliaan varten Gandolfini katsoi Sopranosin ensimmäistä kertaa. Hän kutsui sitä ”intensiiviseksi prosessiksi”. Helmikuussa 2019 Ray Liotta liittyi elokuvan näyttelijäkokoonpanoon. Saman vuoden maaliskuussa Leslie Odom Jr., Michela De Rossi sekä John Magaro liittyivät elokuvan näyttelijäkokoonpanoon. === Kuvaukset === Elokuvan kuvaukset aloitettiin Brooklynissä 3. huhtikuuta 2019. Kuvaukset päättyivät kesäkuussa 2019. Elokuvaa kuvattiin myös Newarkissa ja Bloomfieldissä. Syyskuussa 2020 elokuvaa varten tehtiin vielä uudelleenkuvauksia. == Julkaisu == Elokuvan suunniteltiin saavan ensi-iltansa 25. syyskuuta 2020, mutta sitä jouduttiin siirtämään koronaviruspandemian takia. Sen seuraava ensi-iltapäivämäärä oli 12. maaliskuuta 2021. Ensi-iltaa siirrettiin uudelleen syyskuulle 2021, jotta sitä voitaisiin näyttää elokuvafestivaaleilla. Elokuvan lopulliseksi ensi-iltapäiväksi merkittiin 1. lokakuuta 2021. Elokuva sai maailmanensi-iltansa Tribecan elokuvajuhlilla 22. syyskuuta 2021. == Vastaanotto == Arvosteluja keräävän Rotten Tomatoes -sivuston mukaan 74% kriitikoista on antanut elokuvalle positiivisen arvosanan keskiarvolla 6,9/10. Keräys perustuu 170 arviointiin. Metacriticissä elokuvalla on 60 pistettä 100:sta. == Lähteet == == Aiheesta muualla == * Virallinen sivusto * Luokka:Vuoden 2021 yhdysvaltalaiset elokuvat Luokka:Yhdysvaltalaiset rikosdraamaelokuvat Luokka:Televisiosarjoihin perustuvat elokuvat
Emil Lindsay von Julin

Emil Lindsay von Julin (30. huhtikuuta 1835 Pohja – 12. huhtikuuta 1898) oli suomalainen ruukinpatruuna ja valtiopäivämies.Geni: Emil Lindsay von Julin Viitattu 2.7.2021. Emil Lindsay von Julinin vanhemmat olivat Fiskarsin ruukin omistaja John Jacob von Julin ja Emily Lindsay von Julin ja puoliso Hildur Arnoldina Fredrika Wilhelmina Kistner. Nils Adolf Lindsay von Julin, Albert Ludvig Lindsay von Julin ja Georg Emil Lindsay von Julin olivat heidän poikiaan. Helene Mannerheim ja Johan Albert Edvard von Julin olivat puolestaan Emil Lindsay von Julinin sisaruksia. Von Julin toimi Fiskarsin ruukinpatruunana, mutta rautaruukin muututtua osakeyhtiöksi hän muutti asumaan Tammisaareen. Von Julin oli aatelissäädyssä edustaja valtiopäivillä 1897.Förteckning öfver Finlands till landtdagen i Helsingfors år 1897 församlade Ridderskap och Adel. Protokoll förda hos Finlands Ridderskap och Adel vid Landtdagen 1897. Tredje häftet. Helsingfors: Helsingfors Centraltryckeri, 1897, s. 1699-1707. ==Lähteet== Luokka:Suomalaiset yritysjohtajat Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1835 syntyneet Luokka:Vuonna 1898 kuolleet
Taiwan Pride

Taiwan Pride () on taiwanilainen pride-tapahtuma, jonka aikana maan suurimmissa kaupungeissa, kuten Taipeissa, Kaohsiungissa ja Taichungissa, mm. järjestetään pride-kulkueita. == Taipei Pride == Taiwanin ensimmäinen pride- tapahtuma järjestettiin Taipeissa vuonna 2003. Tapahtumaan osallistui noin tuhat ihmistä ja Taipein kaupunki tuki pride-tapahtumaa taloudellisesti.. Kuudes pride-tapahtuma pidettiin 2009 ja silloin tehtiin kävijäennätys: 25 000. Kyseisen vuoden teemana oli vaatia samaa sukupuolta olevien rekisteröity parisuhde. Seuraavana vuonna tapahtumassa kävi 30 000 ihmistä, joka teki siitä Aasian suurimman pride-tapahtuman. Vuonna 2019 pride-tapahtumassa oli 100 000 kävijää, mikä teki siitä Taiwanin suurimman pride-tapahtuman koskaan. Taiwan oli myös yksi harvoista paikoista, joissa järjestettiin pride-kulkue koronapandemian aikana. Vuoden 2020 slogan oli "Taiwan Pride Parade for the World" kaikkien peruttujen pride-tapahtumien muistoksi. Tapahtumaan osallistui noin tuhat ihmistä. == Kaohsiung Pride == Kaohsiungin ensimmäinen pride- paraati pidettiin vuonna 2010. Vuonna 2020 tapahtumaan osallistui 60 000 henkilöä. Kaohsiung valittiin isännöimään WorldPride vuonna 2025. Kyseessä tulee olemaan ensimmäinen kerta, kun tapahtuma järjestetään Itä-Aasiassa. Tapahtuman järjestäjä käytti Taiwanista nimitystä "alue" eikä "maa", mikä aiheutti närää Taiwanissa. == Taichung Pride == Taichungin ensimmäinen pride- tapahtuma pidettiin 2011. Vuonna 2016 Taichung Pride oli Itä-Aasian toiseksi suurin pride-tapahtuma, kun siihen osallistui 20 000. Vuonna 2020 Taichung Priden teema oli HIV-positiivisten kokema syrjintä. == Lähteet == Luokka:Seksuaali- ja sukupuolivähemmistöjen oikeudet Taiwanissa Luokka:Taiwanin tapahtumat
Regino Sainz de la Maza

Regino Sainz de la Maza y Ruiz (7. syyskuuta 1896 Burgos – 26. marraskuuta 1981 Madrid) oli espanjalainen kitaristi ja säveltäjä. Hän edusti Ryhmä 27:n musiikillista siipeä.Regino Sáinz de la Maza - Generation of ’27 – Part 1 Kazu Suwa Sainz de la Maza aloitti kitaran- ja pianonsoiton sekä solmisaation opiskelun 10-vuotiaana. Harmonian opinnot hän aloitti 14-vuotiaana. 17-vuotiaasta saakka hän sai Madridissa kitaraopetusta Daniel Fortealta. Sainz de la Maza aloitti uransa konserttikitaristina Barcelonassa vuonna 1917. Hän teki vuonna 1920 debyyttinsä Madridissa yhteistyössä Manuel de Fallan kanssa Teatro Larassa. Samana vuonna Sainz de la Maza tutustui Federico García Lorcaan, jonka kanssa solmittu ystävyys jatkui runoilijan kuolemaan saakka.Regino Sáinz de la Maza and Federico García Lorca - Generation of ’27 – Part 2 Kazu Suwa Vuonna 1935 Sainz de la Maza sai nimityksen Madridin kuninkaallisen konservatorion kitaransoiton professoriksi. Hän kantaesitti Joaquín Rodrigon Concierto de Aranjuezin Barcelonassa vuonna 1940. Ateneo de Madrid julkaisi vuonna 1955 Sainz de la Mazan esseen La guitarra y su historia. Tätä ennen Sainz de la Maza oli itse tuonut saataville 1500-luvun kitaraohjelmistoa. Vuodesta 1958 hän oli San Fernandon kuninkaallisen taideakatemian jäsen. Sainz de la Maza kiersi esiintyjänä kansainvälisesti ja sai monia tunnustuksia, kuten postuumisti vuonna 1981 myönnetyn Taideansioiden kultamitalin. Viimeisen konserttinsa hän piti Burgosissa vuonna 1979.Regino Sainz de la Maza Spain is culture Monet Sainz de la Mazan omista sävellyksistä ovat flamencopohjaisia.Regino Sainz de la Maza Naxos Myös Sainz de la Mazan veli Eduardo Sainz de la Maza oli säveltäjä.SÁINZ DE LA MAZA, R.: Guitar Music (F. Halász) Naxos Sainz de la Maza oli näyttelijä Carmen de la Mazan isä. Sainz de la Mazan oppilaiden joukossa oli Ricardo Iznaola. Hänen oppilaisiinsa kuului myös monia Espanjaan lähteneitä japanilaisia, ja hänen kunniakseen nimetty kansainvälinen kitarakilpailu järjestettiin ensimmäisen kerran Japanissa vuonna 1988.Homenaje en Japón a Regino Sainz de la Maza El País == Lähteet == Luokka:Espanjalaiset kitaristit Luokka:Espanjalaiset säveltäjät Luokka:Vuonna 1896 syntyneet Luokka:Vuonna 1981 kuolleet
Strömborg

Strömborg on muun muassa seuraavien suomalaisten henkilöiden sukunimi: * Ellen Strömborg (s. 1992), jalkapalloilija * Gustaf Julius Strömborg (1830–1899), lääkäri ja professori * Johan Strömborg (1842–1885), strömborgilaisuudeksi kutsutun uskonsuuntauksen perustaja * Johan Elias Strömborg (1833–1900), lyseon rehtori, professori ja J. L. Runebergin elämäkerran kirjoittaja * Signe Strömborg (1880–1945), koulunjohtaja ja ruotsin kielellä kirjoittanut kirjailija * Stefan Strömborg (s. 1968), jalkapalloilija ja jalkapallovalmentaja
Senja Kaarikivi

Senja Kaarikivi (s. 26. heinäkuuta 2000) on suomalainen pesäpalloilija. Kaarikivi edustaa Superpesiksessä pelaavaa kasvattajaseuraansa Hyvinkään Tahkoa.https://www.superpesis.fi/joukkueet/naiset/hyvinkaan-tahko/ Hän pelaa sisäpelissä etenijänä ja ulkokentällä kopparina. https://hyvinkaantahko.fi/senja-kaarikivi/ Kaarikivi on pelannut urallaan 25 Superpesiksen runkosarjaottelua. Näissä hän on lyönyt kolme kunnaria ja kaksi tavallista juoksua, tuonut 32 juoksua ja kerännyt 71 kärkilyöntiä. Kaarikivi on pelannut urallaan kaksi Superpesiksen ylempää pudotuspeliottelua. Näissä hän on tuonut kaksi juoksua ja kerännyt neljä kärkiltöntiä. http://www.pesiksenmaailma.fi/index.php/pelaajakortit?pelaajaid=9311&view;=pelaajakortti Tilastot päivitetty 2. heinäkuuta 2021. == Lähteet == Luokka:Suomalaiset pesäpalloilijat Luokka:Vuonna 2000 syntyneet Luokka:Hyvinkään Tahkon pelaajat Luokka:Elävät henkilöt
Gayle

Gayle (myös gail tai moffietaal) on Etelä-Afrikassa käytetty slangi tai kryptolekti, joka pohjautuu englantiin ja afrikaansiin. Sitä ovat perinteisesti käyttäneet Etelä-Afrikan valkoiseen seksuaali- ja sukupuolivähemmistöön kuuluvat henkilöt. Gaylella ei ole äidinkielisiä puhujia, ja sen katsotaan olevan luokittelematon ja kuollut kieli. Lesbojen keskuudessa kehitettiin oma versio gaylesta, josta käytettiin nimitystä lettytaal. == Historia == Gayle syntyi, koska apartheidin aikana homoseksuaalisuus oli rikos Etelä-Afrikassa ja vähemmistöt käyttivät slangia salatakseen oman identiteettinsä ulkopuolisilta. Slangi sai alkunsa 1960-luvulla ja siitä käytettiin nimitystä moffietaal. Samaan aikaan Etelä- Afrikassa kehittyi toinenkin seksuaali- ja sukupuolivähemmistöjen käyttämä kryptolekti, isiNgqumo, jota käyttivät maan värilliset käyttivät, koska apartheid piti kaksi väestönryhmää tiukasti erillä toisistaan. Kun homoseksuaaliset teot laillistettiin vuonna 1994, gaylen käyttö laski merkittävästi, sillä ihmisten ei enää tarvinnut peitellä seksuaalista suuntautumistaan. Gaylen merkitys on muuttunut seksuaalisen suuntautumisen peittelystä oman identiteetin rakentamisen välineeksi. Käyttämällä gaylea englannin- ja afrikaansinkielinen satenkaariväestö on onnistunut luomaan oman rekisterin. Vuonna 2003 julkaistiin ensimmäinen gaylen sanakirja. Sen tekijä, Ken Cage, ei kuitenkaan konsultoinut gaylen ensimmäisiä käyttäjiä 1960-luvulta.. Gaylea käsittelevä, Andrew Brukmanin ohjaama, dokumenttielokuva The Men Who Speak Gayle julkaistiin vuonna 2020. Elokuva kertoo kahdesta miehestä, jotka ovat omistautuneet gaylen säilyttämiseen: drag-artisti Nathan Kennedy ja Louis van Brakel.. == Esimerkkejä == === Sanalistaa === Gayle Suomeksi Abigail abortti Erica erektio Mary joku, joka on selkeästi homoseksuaali Nora typerä henkilö Priscilla poliisi Wendy valkoihoinen homoseksuaali Zelda homoseksuaali zulu Lähde: === Lauseita === Gayle Englanti Suomi Kyk hoe Olive lyk sy. Look how cute she is. Katso kuinka söpö hän on. Nancy, die bag is vast Olga. No, the man is very old. Ei, mies on liian vanha. Die bag wil nou weer gaan Nita. This guy wants to fuck again. Tämä mies haluaa panna taas. Ek is vast Barbara. I am very scared. Olen hyvin peloissani. Lähde: == Lähteet == Luokka:Laventelilingvistiikka Luokka:Etelä-Afrikan kielet Luokka:Seksuaali- ja sukupuolivähemmistöjen oikeudet Etelä-Afrikassa
Hyötiönsaari

Hyötiönsaari on saari varsinaisella Saimaan Pien-Saimaalla Lappeenrannassa Etelä-Karjalassa. == Maantietoa == Hyötiönsaari on 1,2 kilometriä pitkä ja 950 metriä leveä. Se sijaitsee itäisellä Pien-Saimaalla Lauritsalan edustalla. Saaren lounaispuolella sijaitsee Kaukaanselkä, luoteispuolella Niemisenselkä ja itäpuolella Laihianselälle johtava selkä. Saimaan kanavan suu sijaitsee saaresta itä-kaakkoon päin 1,2 kilometriä, joten laivaliikenteen määrä Saimaan syväväylällä on suuri. Saaren korkein kohta sijaitsee sen eteläosassa (108 metriä mpy.). Mäen ympäriltä työntyy länteen, kaakkoon, luoteeseen ja pohjoiseen kartassa nimettömät niemet. Myöskään saaren lahtia ei ole karttaan nimetty. Saaren kaakkois- ja eteläpuolella sijaitsee mannermaata, koillisessa Tuosan saari ja pohjoisessa Vehkataipaleensaaren Niemisenkärki. Hyötiönsaaren lähisaaria ovat pohjoisen nimen edustalla Pukkisaari, itäisen niemen edessä Kettinkisaari ja itäpuolella Linnasaari ja Linnaluoto. Saarella ei ole lampia. Saareen tule Lauritsalasta yhdystie 4081 Luukkaansalmen siltaa pitkin ja se poistuu saarelta 350 metriä pitkää pengertietä pitkin Tuosan saarelle. Yhdystieltä haarautuu länteen johtava tie, joka vie pengertienä Pienelle Lamposaarelle, jossa liikennöi ennen Pappilansalmen lossi . Ennen Lamposaarta tie haarautuu Mikonsaareen johtavaksi tieksi. Pengertiet katkaisevat laivaliikenteeltä kulun saaren pohjoispuolelle, joten 4,2 metriä syvä Saimaan syväväylän on merkitty saaren eteläpuolelle. Pienveneellä mahtuu kulkemaan Tuosaan vievän tien lyhyen sillan ali. == Historiaa == Vuonna 1928 julkaistussa Lappeenrannan seudun taloudellisessa kartassa ei saarelle ole piirretty rakennuksia tai peltomaata. Vuonna 1951 julkaistussa peruskartassa oli saaren läntisessä niemessä sorakuoppa ja laituri, jonne soraa kuljettava proomu saattoi kiinnittyä. Pohjoisessa lahdessa oli monia vapaa-ajan asuntoja, joita ei esiintynyt etelärannassa ilmeisesti tehtaiden likaaman veden takia. Siellä sijaitsi kuitenkin mäkihyppymäki. Seuraavassa vuoden 1971 kartassa hyppyrin tilalla on sorakuoppa ja edelliselle sorakuopan tilalla on tullut maantie Lappeenrannasta. Tien eteläpäässä näkyy piirrettynä Pappilansalmen lossi. Vuoden 1983 kartassa on saarelle rakennettu muutama asuintalo. Vuoden 1997 kartassa on aikaisempi saaren kautta kulkevasta tiestä tullut sivutie, kun Luukkaansalmen silta ja sillalta alkava yhdystie on tehty päätieksi. Vielä tässä kartassa on saaren eteläiseen lahteen piirretty lampi, joka on myöhemmin auennut lahdenpohjaksi. == Lähteet == == Aiheesta muualla == * Marjola, kokous- ja majoituspalvelua Luokka:Lappeenrannan saaret Luokka:Saimaan saaret
Elle-pronomini

Elle (ääntämys espanjaksi [ˈeʎe], monikossa elles) on espanjan kielessä esiintyvä sukupuolineutraali yksikön kolmannen persoonan pronomini. Se on vaihtoehto espanjan sukupuolittuneille pronomineille él (miehille) ja ella (naisille). Perinteisesti espanjassa on käytetty merkkejä @ tai x kuvaamaan sukupuolineutraalia ilmaisua ja sanoissa kuten esim. todxs ('kaikki'). Vokaalin E katsottiin oleva näitä luonnollisempi vaihtoehto. Lokakuussa 2020 Real Academia Española (RAE) lisäsi pronominin ns. Observatorio de Palabras -listalleen, johon lisätään merkittäviä espanjan kielen uudissanoja, mutta joita ei vielä kuitenkaan ole otettu osaksi virallista sanakirjaa. RAE poisti pronominin listaltaan melko nopeasti sen aiheutettua hämmennystä. == Lähteet == Luokka:Espanjan kieli Luokka:Laventelilingvistiikka Luokka:Pronominit
Anna Hallonblad

Anna Hallonblad (o.s. Wiiger; 18. tammikuuta 1855 Oulu – 26. tammikuuta 1937 Helsinki) oli suomalainen järjestöaktiivi, joka toimi erilaisissa yhdistyksissä Helsingissä 1800- ja 1900-luvuilla. Hän kannatti erityisesti eläinoikeustyötä, ja oli mukana yli 30 vuotta Suomen Eläinsuojeluyhdistyksen toiminnassa. Hän oli mukana perustamassa Marttaliittoa, ja toimi aktiivisesti esimerkiksi Sotilaskotiliitossa, Suomalaisessa Seurassa ja Suomalaisen kansakoulun ystävät ry:ssä. Kihlakunnantuomari Johan Fredrik Hallonblad (1830–1884) oli hänen puolisonsa vuodesta 1876 alkaen. Lappeenrannan pormestari Johan Hallonblad oli heidän poikansa ja vuorineuvos Veikko Axelsonin heidän tyttärenpoika. == Lähteet == * (Kuvaus Hallonbladin perheestä ja hänen nuorena tekemästä matkasta Tukholmaan) ===Viitteet=== Luokka:Suomalaiset yhteiskunta-aktivistit Luokka:Vuonna 1855 syntyneet Luokka:Vuonna 1937 kuolleet
Marsden

Marsden on muun muassa seuraavien henkilöiden sukunimi: * Bernie Marsden (1951–2023), brittiläinen kitaristi * Evelyn Marsden (1883–1938), australialainen RMS Titanicilla työskennellyt stuertti ja hoitaja * Gordon Marsden (s. 1953), brittiläinen Työväenpuolueen poliitikko * James Marsden (s. 1973), yhdysvaltalainen näyttelijä ja malli * Jason Marsden (s. 1975), yhdysvaltalainen näyttelijä * Simon Marsden (1948–2012), brittiläinen valokuvaaja.
Timothy Mo

Timothy Mo (s. 1950 Hongkong) on brittiläinen kirjailija. Mon isä on kiinalainen, äiti englantilainen. Hän muutti 1970 Hongkongista Lontooseen. Mo kuvaa teoksissaan niin kiinalaisyhteisöä Englannissa kuin brittejä Hongkongissa. Hän on merkittävä sukupolvensa kirjailija. ==Suomennetut teokset== * Kuokkavieraat (Sour Sweet), suom. Eva Siikarla, Helsinki: WSOY 1992 ISBN 951-0-17938-8 ==Lähteet== Luokka:Brittiläiset kirjailijat Luokka:Vuonna 1950 syntyneet Luokka:Elävät henkilöt
Armas Gideon Järnefelt

Armas Gideon Järnefelt (29. elokuuta 1869 Oulu – 5. toukokuuta 1916 Helsinki) oli suomalainen virka- ja valtiopäivämies.Ylioppilasmatrikkeli 1853–1899: Järnefelt Armas Gideon Viitattu 3.7.2021. Järnefeltin vanhemmat olivat rovasti Klas Erik Järnefelt ja Ida Emilia Ottelin ja puoliso vuodesta 1898 Siiri Kerstin Järnefelt. John Järnefelt ja Jalo Järnefelt olivat hänen veljiään.Yrjö Kotivuori, Ylioppilasmatrikkeli 1640–1852: Klas Erik Järnefelt. Verkkojulkaisu 2005. Viitattu 3.7.2021. Armas Gideon Järnefelt tuli ylioppilaaksi Jyväskylän lyseosta ja suoritti kameraalitutkinnon 1892 ja ylemmän hallinnollisen tutkinnon 1898. Järnefelt työskenteli ensin Suomen Pankissa, muun muassa pankin setelipainon valvojana, ja sitten säästöpankkien ja panttilainakonttorien tarkastajana 1900–1916. Hän oli myös lehtien Sparbanken ja Säästöpankki toimittaja. Järnefelt oli aatelissäädyssä edustaja valtiopäivillä 1897.Förteckning öfver Finlands till landtdagen i Helsingfors år 1897 församlade Ridderskap och Adel. Protokoll förda hos Finlands Ridderskap och Adel vid Landtdagen 1897. Tredje häftet. Helsingfors: Helsingfors Centraltryckeri, 1897, s. 1699-1707. ==Lähteet== Luokka:Suomen suuriruhtinaskunnan virkamiehet Luokka:Suomalaiset toimittajat Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1869 syntyneet Luokka:Vuonna 1916 kuolleet
Sha’Carri Richardson

Sha’Carri Richardson (/ʃəˈkɛri/, s. 25. maaliskuuta 2000, Dallas, Texas) on yhdysvaltalainen pikajuoksun 100 metrin matkan maailmanmestari ja 4 × 100 metrin viestin olympiavoittaja. Elokuussa vuonna 2023 Richardson voitti 100 metrin kultamitalin Budapestin MM-kilpailuissa kisaennätyksellä 10,65. Hän on ajallaan kaikkien aikojen tilastossa jaetulla viidennellä sijalla. Hän juoksi samoissa kisoissa kolmanneksi 200 metrin finaalissa ajalla 21,92. Richardson voitti toisen kultamitalin Budapestin MM-kilpailuissa Yhdysvaltain 4×100 metrin pikaviestijoukkueessa kisaennätyksellä 41,03. Pariisin olympialaisissa 2024 hän saavutti 100 metrillä hopeaa ajalla 10,87 ja juoksi ankkuriosuuden kultaa voittaneessa Yhdysvaltojen 4 × 100 metrin viestijoukkueessa. Vuoden 2019 NCAA:n mestaruuskilpailuissa Richardson voitti 100 metrin kilpailun NCAA- ennätyksellä 10,75 ja tuli samana päivänä juostussa 200 metrin kilpailussa toiseksi ajalla 22,17. Molemmat ajat alittivat alle 20-vuotiaiden maailmanennätyksen, mutta puutteellisten dopingtestien vuoksi aikoja ei lopulta hyväksytty virallisiksi maailmanennätyksiksi.World Athletics Newsletter 240 – February 2023 (pdf). Viitattu 18.4.2023. Huhtikuussa 2021 Richardson juoksi ennätyksekseen 10,72, jolla hän nousi kaikkien aikojen tilastossa kuudenneksi ja Yhdysvaltain kaikkien aikojen tilastossa neljänneksi. Hän voitti Yhdysvaltain olympiakarsinnat vuoden 2021 kesäolympialaisiin Tokiossa ajalla 10,86. 1. heinäkuuta 2021 uutisoitiin, että Richardson on antanut positiivisen doping-näytteen, joka sisälsi THC:ta (kannabiksessa vaikuttava aine). Tämän vuoksi Richardsonin tulos hylättiin eikä hän päässyt Yhdysvaltain joukkueeseen Tokion olympialaisten 100 metrin juoksuun. Hän sai yhden kuukauden kilpailukiellon. Richardsonin 200 metrin ennätys on elokuussa 2023 juostu 21,92. Richarsonin valmentaja on entinen pikajuoksija Dennis Mitchell. == Yksityiselämä == Richarson on puhunut avoimesti lapsuutensa vaikeuksista. Isoäitinsä kasvattaman Richardsonin äiti hylkäsi hänet lapsena ja lukiossa Richardson yritti itsemurhaa. Hän on myös puhunut mielenterveydellisistä ongelmistaan. == Lähteet == Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Dopingrikkomuksesta tuomitut yleisurheilijat Luokka:Dopingrikkomuksesta tuomitut yhdysvaltalaiset Luokka:Vuonna 2000 syntyneet Luokka:Elävät henkilöt
Tolonen (elokuva)

Tolonen on Lasse Keson ohjaama ja käsikirjoittama suomalainen dokumenttielokuva vuodelta 2014. Elokuva on musiikki- ja henkilödokumentti suomalaisesta kitaristista Jukka Tolosesta. Elokuvassa seurataan Tolosen elämää vuodesta 2006 lähtien, jolloin hän sai vankeusrangaistuksen pahoinpideltyään naisystävänsä. Ohjaaja Keso ryhtyi keräämään materiaalia dokumenttia varten Tolosen vankeusrangaistuksen myötä vuonna 2007. Vankilassa Tolonen tuli uskoon ja ryhtyi vapauduttuaan gospelmuusikoksi. == Lähteet == Luokka:Vuoden 2014 suomalaiset elokuvat Luokka:Suomalaiset dokumenttielokuvat
Fredrik Wilhelm Hugo von Qvanten

Fredrik Wilhelm Hugo von Qvanten (24. lokakuuta 1834 Naantalin maalaiskunta – 18. joulukuuta 1915 Mäntsälä) oli suomalainen tilanomistaja ja moninkertainen valtiopäivämies. Ylioppilasmatrikkeli 1853–1899: Von Qvanten Fredrik Wilhelm Hugo Viitattu 3.7.2021. Von Qvantenin vanhemmat olivat postimestari Karl Wilhelm von Qvanten ja Johanna Fredrika Stichaeus ja puoliso vuodesta 1866 Hulda Ottilia Åberg. Von Qvanten tuli ylioppilaaksi Porvoossa ja oli tilanomistaja Mäntsälässä. Juristi, virka- ja valtiopäivämies Jost Wilhelm Hugo von Qvanten oli hänen poikansa. Ylioppilasmatrikkeli 1853–1899: Von Qvanten Jost Wilhelm Hugo Viitattu 3.7.2021. Fredrik Wilhelm Hugo von Qvanten oli aatelissäädyssä edustaja valtiopäivillä 1863–1864, 1877–1878, 1882, 1885, 1888, 1891 ja 1897.Förteckning öfver Ridderskapets och Adelns medlemmar vid Landtdagens öppnande den 18 September 1863. Protokoll hållna hos Höglofl. Ridderskapet och Adeln vid Landtdagen i Helsingfors åren 1863—1864. Första Häftet. Helsingfors: Finska Litteratur-Sällskapets tryckeri, 1864, s. 1-6.Förteckning öfver Ridderskapets och Adelns medlemmar vid Landtdagen i Helsingfors år 1877. Protokoll fördt hos Finlands Ridderskap och Adel vid Landtdagen 1877. Sjette häftet. Helsingfors: Finska Litteratur-Sällskapets Tryckeri, 1879, s. 1903-1907.Förteckning öfver Ridderskapet och Adelnsmedlemmar vid Landtdagen i Helsingfors år 1882. Protokoll fördt hos Finlands Ridderskap och Adel vid Landtdagen år 1882. Tredje häftet. Helsingfors: Finska Litteratur-Sällskapets Tryckeri, 1885, s. 1489-1493.Förteckning öfver Finlands till landtdagen i Helsingfors år 1885 församlade Ridderskap och Adel. Protokoll förda hos Finlands Ridderskap och Adel vid Landtdagen 1885. Tredje häftet. Helsingfors: Hufvudstadsbladets Tryckeri, 1886, s. 1419-1424.Förteckning öfver Finlands till landtdagen i Helsingfors år 1888 församlade Ridderskap och Adel. Protokoll förda hos Finlands Ridderskap och Adel vid Landtdagen år 1888. Tredje häftet. Helsingfors: Hufvudstadsbladets Tryckeri, 1888, s. 1685-1691.Förteckning öfver Finlands till landtdagen i Helsingfors år 1891 församlade Ridderskap och Adel. Protokoll förda hos Finlands Ridderskap och Adel vid Landtdagen 1891. Tredje häftet. Helsingfors: Helsingfors Central-Tryckeri, 1891, s. 1467-1472.Förteckning öfver Finlands till landtdagen i Helsingfors år 1897 församlade Ridderskap och Adel. Protokoll förda hos Finlands Ridderskap och Adel vid Landtdagen 1897. Tredje häftet. Helsingfors: Helsingfors Centraltryckeri, 1897, ss. 1699-1707. ==Lähteet== Luokka:Suomalaiset maanviljelijät Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1834 syntyneet Luokka:Vuonna 1915 kuolleet
Modernismi (kirjallisuus)

Modernismi sai kirjallisuudessa alkunsa 1860-luvulla Charles Baudelairen julkaistessa artikkelin Le Peintre de la vie moderne (1863, suomennos kokoelmassa Modernin elämän maalari ja muita kirjoituksia), jota pidetään modernismin manifestina. Usein suuntaus kuitenkin yhdistetään 1900-luvun vaihteessa ja alkuvuosikymmeninä esiintyneisiin muihin "ismeihin", kuten impressionismi, ekspressionismi, dadaismi, surrealismi, jotka toisinaan luetaan modernismin alakäsitteiksi. Toisen maailmansodan jälkeistä suuntausta kutsutaan täysmodernismiksi. Modernismi pyrki irtautumaan klassisista tyyli- ja muotoihanteista.Kirjallisuudentutkimus: modernismi, Tieteen termipankki, viitattu 3.7.2021 Modernismin ominaispiirre on, että se on esteettisesti tietoinen itsestään, ja siihen liittyy simultaanisuus, rinnastaminen ja montaasi, mutta myös paradoksaaliuus ja moniselitteisyys. Myös totuuden epävarmuus on sen ominaispiirre. Perinteinen kerrontakulttuuri hajoaa ja käytetään lainauksia myyttisiä arkkityyppejä, motiiveja ja symboleja. Kaikkitietävää kertojaa ei enää ole, ja aika lakkaa olemasta kronologinen. Sijalle tulee tajunnanvirta ja näkökulmatekniikka. Modernismi on ilmeisintä lyriikassa, jossa se esiintyi ensimmäisenä Ranskassa jo pian 1800-luvun puolivälin jälkeen. Sen keskeisiä edustajia olivat Baudelairen lisäksi Paul Verlaine, Arthur Rimbaud, Guillaume Apollinaire, proosan edustajina Marcel Proust (Kadonnutta aikaa etsimässä), myöhemmin Albert Camus, Simone de Beauvoir ja Alain Robbe-Grillet. Saksankielisiä modernisteja ovat Franz Kafka, Thomas Mann, Bertolt Brecht ja toisen maailmansodan jälkeen esimerkiksi Heinrich Böll ja Günter Grass. Keskeisiä englanninkielisiä modernisteja ovat James Joyce (Odysseus), Virginia Woolf, Samuel Beckett ja yhdysvaltalainen esimodernisti Walt Whitman sekä F. Scott Fitzgerald, Tennessee Williams, Eugene O'Neill ja myöhemmin muun muassa Philip Roth. Suomalainen modernismi jakautuu kahtia: toisaalta 1920-luvulla esiin nousivat suomenruotsalainen runous ja tulenkantajat, toisaalta 1950-luvun modernismi, joka hylkäsi kansallisen perinteen. Ensimmäistä kautta edustavat muun muassa Elmer Diktonius, Edith Södergran, Olavi Paavolainen ja Mika Waltari, Uuno Kailas, jälkimmäistä Tuomas Anhava ja hänen ympärillään esimerkiksi Otavan piiriin kuuluneet Paavo Haavikko, Marja-Liisa Vartio ja Veijo Meri. ==Lähteet== * Charles Baudelaire, Modernin elämän maalari ja muita kirjoituksia, suom. Antti Nylén, 2. korjattu p. Turku: Sammakko 2011 ISBN 978-952-483-168-0 (proosaa, esseitä ja artikkeleita) ===Viitteet=== Luokka:Kirjalliset suuntaukset
Jäämarssi

Jäämarssi (myös Jäämarssi – Suomen matkaopas 1941–42) on Ville Suhosen ohjaama ja käsikirjoittama suomalainen dokumenttielokuva vuodelta 2011. Elokuva on sotadokumentti, jonka aiheena ovat Suomessa jatkosodan jälkeen sijainneet sotavankileirit. == Lähteet == Luokka:Vuoden 2011 suomalaiset elokuvat Luokka:Suomalaiset dokumenttielokuvat
Claes Samuel Segerstråle

Claes Samuel Segerstråle (29. heinäkuuta 1850 Pernaja – 28. helmikuuta 1897 Helsinki) oli suomalainen juristi ja virka- ja moninkertainen valtiopäivämies.Ylioppilasmatrikkeli 1853–1899: Segerstråle Claes Samuel Viitattu 3.7.2021. Segerstrålen vanhemmat olivat kapteeni Klas Otto Segerstråle ja Elisabet Konstantia von Born ja puoliso vuodesta 1875 Claudia Sigrid Cecilia Holm. Segerstråle tuli ylioppilaaksi Helsingissä ja suoritti tuomarintutkinnon ja kameraalitutkinnon 1872, varatuomarin arvon hän sai 1876. Hän työskenteli senaatin palveluksessa vuodesta 1874, viimeksi maanviljelystoimituskunnan esittelijäsihteerinä vuodesta 1891. Segerstråle oli aatelissäädyssä edustaja valtiopäivillä 1877–1878, 1882, 1885, 1888, 1891, 1894 ja 1897.Förteckning öfver Ridderskapets och Adelns medlemmar vid Landtdagen i Helsingfors år 1877. Protokoll fördt hos Finlands Ridderskap och Adel vid Landtdagen 1877. Sjette häftet. Helsingfors: Finska Litteratur- Sällskapets Tryckeri, 1879, s. 1903-1907.Förteckning öfver Ridderskapet och Adelnsmedlemmar vid Landtdagen i Helsingfors år 1882. Protokoll fördt hos Finlands Ridderskap och Adel vid Landtdagen år 1882. Tredje häftet. Helsingfors: Finska Litteratur-Sällskapets Tryckeri, 1885, s. 1489-1493.Förteckning öfver Finlands till landtdagen i Helsingfors år 1885 församlade Ridderskap och Adel. Protokoll förda hos Finlands Ridderskap och Adel vid Landtdagen 1885. Tredje häftet. Helsingfors: Hufvudstadsbladets Tryckeri, 1886, s. 1419-1424.Förteckning öfver Finlands till landtdagen i Helsingfors år 1888 församlade Ridderskap och Adel. Protokoll förda hos Finlands Ridderskap och Adel vid Landtdagen år 1888. Tredje häftet. Helsingfors: Hufvudstadsbladets Tryckeri, 1888, s. 1685-1691.Förteckning öfver Finlands till landtdagen i Helsingfors år 1891 församlade Ridderskap och Adel. Protokoll förda hos Finlands Ridderskap och Adel vid Landtdagen 1891. Tredje häftet. Helsingfors: Helsingfors Central-Tryckeri, 1891, s. 1467-1472.Förteckning öfver Finlands till landtdagen i Helsingfors år 1894 församlade Ridderskap och Adel. Protokoll förda hos Finlands Ridderskap och Adel vid Landtdagen 1894. Tredje delen. Helsingfors: Helsingfors Central- Tryckeri, 1895, s. 1537-1544.Förteckning öfver Finlands till landtdagen i Helsingfors år 1897 församlade Ridderskap och Adel. Protokoll förda hos Finlands Ridderskap och Adel vid Landtdagen 1897. Tredje häftet. Helsingfors: Helsingfors Centraltryckeri, 1897, s. 1699-1707. Virka- ja valtiopäivämies Johan Viktor Segerstråle,Ylioppilasmatrikkeli 1853–1899: Segerstråle Knut Albert Viitattu 3.7.2021. samoin kuin opettaja ja valtiopäivämies Knut Albert Segerstråle sekä juristi ja valtiopäivämies Georg Otto Segerstråle, Ylioppilasmatrikkeli 1853–1899: Segerstråle Johan Viktor Viitattu 3.7.2021.Ylioppilasmatrikkeli 1853–1899: Segerstråle Georg Otto Viitattu 1.8.2021. olivat Claes Samuel Segerstrålen veljiä. ==Lähteet== Luokka:Suomen suuriruhtinaskunnan virkamiehet Luokka:Suomalaiset juristit Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1850 syntyneet Luokka:Vuonna 1897 kuolleet
Gustaf Karl Kullervo von Schoultz

Gustaf (Gösta) Karl (Carl) Kullervo von Schoultz (25. huhtikuuta 1866 Tver Venäjä – 19. syyskuuta 1934 Helsinki) oli suomalainen maanmittari ja virka- ja valtiopäivämies. Von Schoultzin vanhemmat olivat Gustaf Johan Edvard von Schoultz and Hulda Constance Augusta Sofia Segerström ja puoliso Sigrid Maria Colliander.Geni: Gustaf Carl Kullervo von Schoultz Viitattu 3.7.2021. Von Schoultz kävi koulua Lovisassa ja suoritti maanmittarintutkinnon 1887. Toimittuaan ensin maanmittausoppilaana ja auskultanttina hän tuli Vaasan läänin varamaanmittariksi 1895. Läänin komissiomaanmittariksi hänet nimitettiin 1904. Viipurin läänin varamaanmittarina von Schoultz toimi vuodesta 1906, komissionimaanmittarina vuodesta 1910 ja vanhempana maanmittausinsinöörinä 1918–1920. Maanmittausuransa jälkeen von Schoultz oli vielä 1920–1931 Kone- ja Silta-yhtiön huoltokonttorin johtaja. Von Schoultz tunnettiin myös aktiivisena eläinsuojelun harrastajana. Von Schoultz oli aatelissäädyssä edustaja valtiopäivillä 1894 ja 1897.Förteckning öfver Finlands till landtdagen i Helsingfors år 1894 församlade Ridderskap och Adel. Protokoll förda hos Finlands Ridderskap och Adel vid Landtdagen 1894. Tredje delen. Helsingfors: Helsingfors Central-Tryckeri, 1895, s. 1537-1544. Förteckning öfver Finlands till landtdagen i Helsingfors år 1897 församlade Ridderskap och Adel. Protokoll förda hos Finlands Ridderskap och Adel vid Landtdagen 1897. Tredje häftet. Helsingfors: Helsingfors Centraltryckeri, 1897, s. 1699-1707. ==Lähteet== Luokka:Suomalaiset maanmittarit Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1866 syntyneet Luokka:Vuonna 1934 kuolleet